Ontploffings ruk Tripoli, twee sterf | Nuus24
Tripoli – Twee mense is Sondagoggend dood en talle ander is beseer in twee ontploffings naby sekuriteitsgeboue in die Libiese hoofstad Tripoli, het 'n sekuriteitsbeampte gesê."Twee ontploffings het die stad met sonsopkoms geruk. Die eerste was naby 'n militêre akademie op Omar al-Mokhtar-laan en die tweede naby die ministerie van binnelandse sake.""Daar is twee mense dood en talle wat beseer is," het die sekuriteitsbeampte op voorwaarde van anonimiteit gesê.Geen verdere inligting was onmiddelik beskikbaar nie.Volg Nuus24 op Twitter.